Yunivhesiti yeZimbabwe

Yunivhesiti ye Zimbabwe chikoro chinobvumira chaunga chakavhurwa mugore ra 1952 chichinzi Yunivhesiti College ye Rhodesia ne Nyasaland pakutanga. Chakazochinjwa zita kunzi Yunivhesiti ye Rhodesia asi panguva yakawana Zimbabwe rusununguko muna 1980 chakazopihwa zita rinoshandiswa panguva ino. UZ, sekuzivikanwa kwachinoitwa neveruzhinji, ndiyo Yunivhesiti ine mukurumbira parizvino muZimbabwe. Yunivhesiti yeZimbabwe inowanikwa muguta reHarare uye ndiyo yunivhesiti yekutanga munyika. Ine vadzidzi vanosvika zviuru gumi nerimwe uye inopa zvidzidzo pasi pemafaculty gumi: yezveKurima (Agriculture), yezveTsika (Arts), yezveMari nekutengeserana (Commerce), yezveHutano (Health Sciences), yezveDzidzo (Education), yezveHumhizha (Engineering), yezveMutemo (Law), yezveSainzi (Science), yezveMagariro (Social Studies), neyezveKurapwa kwemhuka (Veterinary Science).